Skafandr va kapalak

Skafandr va kapalak () – jurnalist Jean-Dominique Baubyning xotira kitobi. Bu kitobda uning insultdan oldingi va undan keyingi hayoti tasvirlangan.

Kitobning fransuzcha nashri dastlab 1997-yil 7-martda nashr etilgan. U nashr qilingan birinchi kunida 25,000 nusxada sotilgan va bir hafta ichida jami sotuvlar soni 150,000 ga yetgan. Kitob butun Yevropa boʻylab birinchi raqamli bestsellerga aylangan. Uning umumiy savdosi hozirda milliondan oshgan.

 Tarixi 
1995-yil 8-dekabrda Elle jurnalining bosh muharriri Bauby insultni boshdan oʻtqazgan va komaga tushib qolgan. U 20 kundan soʻng uygʻongan. Ruhan oʻz atrofidagi narsalardan xabardor boʻlsada, jismonan falaj edi. Bu holat „qulflangan sindrom“ deb atalardi. Bauby butun kitobni chap koʻz qovogʻini pirpiratib yozgan. Yordamchi harflarni koʻrsatib turgan hamda Baubyning ishorasi orqali soʻzlarni qogʻozga koʻchirgan. Bu uchun ular ikki oy davomida kuniga 3 soat, haftada 7 kun vaqt sarflashgan. 1997-yil 9-martda, kitob nashr etilganidan ikki kun oʻtgach, Bauby pnevmoniya tufayli vafot etganThomas, Rebecca. Diving Bell movieʼs fly-away success, BBC, February 8, 2008. Accessed June 5, 2008.Mallon, Thomas (June 15, 1997) „In the Blink of an Eye – The Diving Bell and the Butterfly,“ The New York Times. Retrieved April 8, 2008..

 Boblari 
 Muqaddima
 Oʻrindiq
 Ibodat
 Choʻmilish
 Alifbo
 Imperator ayol
 Chinechitta
 Sayyohlar
 Kolbasa
 Qoʻriqchi farishta
 Surat
 Yana bir oʻxshashlik
 Tush
 Qadr ostidagi ovoz
 Omadli kun
 Ilon iziBauby, J. (1998). The Diving Bell and the Butterfly (First Vintage International ed.). New York: Random House, Inc.
 Parda
 Parij
 Sabzavot
 Sayr
 Yigirma bir
 Oʻrdak ovi
 Yakshanba
 Hong Konglik malikalar
 Xat
 Greven muzeyida
 Maqtanchoq
 Hayotdagi bir kun
 Yangi mavsum

 Moslashuvlari 
1997-yilda Jean-Jacques Beineix Baubyning falaj holatida kitob yaratish jarayoni haqida 27 daqiqalik „Assigné à résidence“ nomli hujjatli film suratga olgan.

Rejissyor Julian Schnabelning ushbu kitob asosida suratga olgan badiiy filmi 2007-yilda chiqarilib, unda Mathieu Amalric Bauby rolini oʻynagan. Film bir qancha xalqaro mukofotlarga nomzod boʻlgan va oʻsha yili Kann kinofestivalida eng yaxshi rejissyor nominatsiyasida gʻolib boʻlganAcademy Awards Database .

2019-yilda Dallas Opera kompaniyasi Jean-Dominique Baubyning ushbu asari asosida yaratilgan „The Diving Bell and the Butterfly“ operasi uchun Milliy sanʼat jamgʻarmasi grantiga sazovor boʻlgan.

 Manbalar 

 Havolalar 
 Literature, Arts, and Medicine database 

Turkum:Jean-Dominique Bauby kitoblari